
Halálbüntetés a középkori és kora újkori magyar szabad királyi városokban

A munka az igazságszolgáltatás és a büntetőjog tematikájával, ezen belül a halálbüntetéssel, mint az egyik legősibb büntetési formával foglalkozik azon késő középkori és kora újkori magyar szabad királyi városok környezetében, melyek a mai Szlovákia területén helyezkednek el. A dolgozat célja, hogy a meglévő szakirodalom alapján ismertesse a bűnözés és a büntetés fogalmainak megítélését a korabeli társadalomban, hogy jellemezze a Magyar Királyság igazságszolgáltatási rendszerét, valamint, hogy komparációs metódus segítségével bemutassa a kiválasztott szabad királyi városok büntetőjogi gyakorlatát. A munka betekintést nyújt az igazságszolgáltatás és a bírói gyakorlat világába, és egyben bemutatja a középkori és korai újkori magyar igazságszolgáltatás sajátosságait. Mindemellett a szabad királyi városok kialakulása, igazságszolgáltatásuknak és önkormányzatuknak működése is górcső alá kerül. Pozsony és Kassa városok igazságszolgáltatási gyakorlatának összehasonlításával a munka rávilágít a halálbüntetések kiszabásának céljaira és motivációira. A dolgozat nem törekszik a téma teljeskörű kimerítésére, a teljesség igénye nélkül igyekszik betekintést nyújtani egy nagy kutatási potenciállal rendelkező, átfogó tematikába; jelentősége a vizsgált jelenségek megismerésében rejlik, amelyet a tényfeltáró és a szociálantropológiai megközelítési módok kombinációján keresztül mutat be.



